ข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทริมถนนเหนือ-ใต้ ตั้งแต่ถนนสาธรใต้ไปจนจดถนนพระราม 3 ทั้งสองฟาก ในท้องที่แขวงยานนาวา แขวงทุ่งวัดดอน เขตสาธร และแขวงบางโคล่
ข้อบัญญัติกรุงเทพมหานคร
ข้อบัญญัติกรุงเทพมหานคร
เรื่อง
กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด
หรือบางประเภทริมถนนเหนือ-ใต้
ตั้งแต่ถนนสาธรใต้ไปจนจดถนนพระราม 3
ทั้งสองฟาก
ในท้องที่แขวงยานนาวา แขวงทุ่งวัดดอน เขตสาธร และแขวงบางโคล่
เขตบางคอแหลม
กรุงเทพมหานคร
พ.ศ.
2540
---------


โดยที่เป็นการสมควรตราข้อบัญญัติกรุงเทพมหานคร ว่าด้วยกำหนด
บริเวณห้ามก่อสร้าง ดัดแปลง
ใช้หรือเปลี่ยนการใช้อาคารบางชนิดหรือบาง
ประเภทริมถนนเหนือ-ใต้ ตั้งแต่ถนนสาธรใต้ไปจนจดถนนพระราม 3
ทั้งสองฟาก
ในท้องที่แขวงยานนาวา แขวงทุ่งวัดดอน เขตสาธร
และแขวงบางโคล่ เขตบาง
คอแหลม กรุงเทพมหานคร

อาศัยอำนาจตามความในมาตรา 9 แห่งพระราชบัญญัติควบคุมอาคาร
พ.ศ. 2522 แก้ไขเพิ่มเติมโดยพระราชบัญญัติควบคุมอาคาร
(ฉบับที่ 2) 
พ.ศ. 2535 และมาตรา 97
แห่งพระราชบัญญัติระเบียบบริหารราชการกรุงเทพ
มหานคร พ.ศ. 2528 กรุงเทพมหานครโดยความเห็นชอบของสภากรุงเทพ
มหานคร จึงตราข้อบัญญัติขึ้นไว้ ดังต่อไปนี้
 ข้อ 1 ข้อบัญญัตินี้เรียกว่า
ข้อบัญญัติกรุงเทพมหานคร เรื่อง กำหนด
บริเวณห้ามก่อสร้าง ดัดแปลง
ใช้หรือเปลี่ยนการใช้อาคารบางชนิดหรือบางประเภท
ริมถนนเหนือ - ใต้ ตั้งแต่ถนนสาธรใต้ไปจนจดถนนพระราม 3
ทั้งสองฟากในท้องที่
แขวงยานนาวา แขวงทุ่งวัดดอน เขตสาธร และแขวงบางโคล่
เขตบางคอแหลม
กรุงเทพมหานคร พ.ศ. 2540
 ข้อ 2
ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจา
นุเบกษา เป็นต้นไป
 ข้อ 3
ห้ามมิให้บุคคลใดก่อสร้างห้องแถว ตึกแถว อาคารพาณิชย์
โรงมหารส โรงแรม ศูนย์การค้า คลังสินค้า โรงงานอุตสาหกรรม
อาคารที่มี
ความสูงจากระดับถนนเกินสิบห้าเมตร
อาคารที่มีพื้นที่รวมกันทุกชั้นในหลังเดียว
กันเกินสองพันตารางเมตร หรือคัดแปลงอาคารใดให้เป็นอาคารดังกล่าว
ภายใน
ระยะสิบห้าเมตรจากเขตถนนทั้งสองฟากของถนนเหนือ -ใต้
ตั้งแต่ถนนสาธรใต้
ไปจนจดถนนพระราม 3 ตามแผนที่ท้ายข้อบัญญัตินี้ 
 ข้อ 4
อาคารที่ก่อสร้างมาก่อนหรือหลังวันที่ข้อบัญญัตินี้ใช้บังคับ
ห้ามเปลี่ยนการใช้อาคาร เว้นแต่การเปลี่ยนการใช้อาคารนั้นไม่ขัดกับข้อ
3
 ข้อ 5
อาคารที่ได้รับใบอนุญาตให้ก่อสร้างหรือดัดแปลงก่อนวันที่
ข้อบัญญัตินี้ใช้บังคับและยังก่อสร้างหรือดัดแปลงไม่แล้วเสร็จให้ดำเนินการตามที่
ได้รับอนุญาตต่อไปได้
 ข้อ 6
ให้ผู้ว่าราชการกรุงเทพมหานครรักษาการตามข้อบัญญัตินี้


ประกาศ ณ วันที่ 12 มิถุนายน พ.ศ. 2540

พิจิตต รัตตกุล

ผู้ว่าราชการกรุงเทพมหานคร
+----------------------------------------------------------+
หมายเหตุ:- เหตุผลในการประกาศใช้ข้อบังคับบัญญัติฉบับนี้
คือ เนื่องจากถนน
เหนือ-ใต้ จากถนนสาธรใต้ไปจนจดถนนพระราม 3
เป็นถนนสายหลักที่สำคัญ และมี
แนวโน้มการพัฒนาการใช้ประโยชน์ที่ดินสูง
ซึ่งอาจก่อให้เกิดปัญหาการจราจร เพื่อ
ความเป็นระเบียบเรียบร้อยของเมืองและรักษาคุณภาพสิ่งแวดล้อม
การผังเมือง
อำนวยความสะดวกแก่การจราจร เห็นสมควรควบคุมการก่อสร้าง
ดัดแปลง ใช้หรือ
เปลี่ยนการใช้อาคารบางชนิดหรือบางประเภท ภายในระยะ 15 เมตร
ทั้งสองฟาก
ถนนดังกล่าว จึงจำเป็นต้องตราข้อบัญญัตินี้